stanford-oval/wikipedia huggingface dataset:
Turkish Airlinesin lento 981

| Turkish Airlinesin lento 981 |
| --- | --- |

Yhteenveto
Päivämäärä:  3. maaliskuuta 1974
Onnettomuustyyppi:  Matkatavaraluukun irtoaminen suunnitteluvirheen johdosta, johtaen ohjausjärjestelmien tuhoutumiseen ja hallinnan menettämiseen
Tapahtumapaikka:  Ermenonville, Ranska
Lähtöpaikka:  Yeşilköyn kansainvälinen lentoasema, Istanbul, Turkki
Välilaskupaikka:  Orlyn lentoasema, Pariisi, Ranska
Määränpää:  Heathrow’n lentoasema, Lontoo, Yhdistynyt kuningaskunta
Kuolleita:  346
Eloonjääneitä:  0
Lentokone
Konetyyppi:  McDonnell Douglas DC-10-10
Lentoyhtiö:  Turkish Airlines
Rekisteritunnus:  TC-JAV
Matkustajia:  335
Miehistöä:  11
Turkish Airlinesin lento 981 oli Turkish Airlinesin reittilento Pariisin Orlyn lentoasemalta Lontoon Heathrow’n lentoasemalle. Lennolla 3. maaliskuuta 1974 käytetty McDonnell Douglas DC-10-10 syöksyi Ermenonvillen metsään Senlisin kylän lähelle noin 37 kilometriä koilliseen Pariisin keskustasta. Kaikki koneessa olleet 346 matkustajaa ja miehistön jäsentä kuolivat onnettomuudessa.
Onnettomuuden syyksi todettiin virheellisesti lukittu lastausluukku, joka aukesi kesken lennon. Lastausluukun aukeaminen ja siitä seurannut paine-ero aiheuttivat monien kriittisten hydrauliikkajärjestelmien tuhoutumisen, jolloin koneesta tuli ohjauskyvytön.
Tausta > Lentokone

Onnettomuuskone oli malliltaan McDonnell Douglas DC-10-10, rekisteritunnukseltaan TC-JAV ja valmistenumeroltaan 46704. Se oli lentänyt ensilentonsa helmikuussa 1972 ja toimitettu Turkish Airlinesille saman vuoden joulukuussa. Koneella oli lennetty onnettomuuspäivään mennessä yhteensä 2 956 tuntia. Lentokone oli varustettu neljällä General Electricin CF6-6D-suihkuturbiinimoottorilla.
Tausta > Miehistö

Lennon miehistö oli turkkilainen. Sen kapteenina toimi 44-vuotias Nejat Berkoz. Hän oli lentänyt onnettomuuspäivään mennessä 7 003 tuntia, joista 438 onnettomuuskonetyypillä. Perämies oli 38-vuotias Oral Ulusman. Hänellä oli yhteensä 5 589 tunnin lentokokemus, josta 628 kyseisellä konetyypillä. Lentoinsinöörinä toimi 37-vuotias Erhan Ozer. Hänellä oli yhteensä 2 113 tunnin lentokokemus, josta 775 kyseisellä konetyypillä. Lisäksi lentokoneessa oli 45-vuotias lentokoneen maahuoltoinsinööri Engin Ucok. Kaikkien lentäjien lupakirjat ja terveystarkastukset olivat kunnossa.
Lento 981 > Alkuvaiheet

Lento 981 oli tullut Istanbulin Yeşilköyn kansainväliseltä lentoasemalta ja laskeutunut Pariisin Orlyn lentoasemalle aamulla 3. maaliskuuta kello 11.02. Koneessa oli 167 matkustajaa, joista 50 jäi pois Pariisissa, joka oli ensimmäinen välilaskupaikka ennen Lontoota. Koneeseen tankattiin 10 350 litraa polttoainetta. Kyytiin nousi 216 lisämatkustajaa, jotka olivat joutuneet vaihtamaan lentoa British Airwaysin lakon takia. Lento sai kello 12.24 luvan rullata kiitotielle 08. Kone nousi lopulta puoli tuntia aikataulustaan myöhässä kello 12.30. Se sai nousta aluksi lentopinnalle 40, ja kello 12.34 lentopinnalle 60. Kone jatkoi hetken päästä lentopinnalle 230.
Lento 981 > Maahansyöksy

Lento 981 oli matkannut noin 51 kilometriä, ja se oli Meux’n kaupungin yllä, kun sen lastausluukku räjähti. Matkustamossa seurasi valtava paine-ero, ja kuusi ihmistä imeytyi ulos koneesta irronneen lastausluukun mukana. Lastausluukun irtoaminen ja siitä seurannut paineräjähdys aiheuttivat monien kriittisten hydrauliikkajärjestelmien tuhoutumisen. Muun muassa korkeusperäsimen, peräsimen ja toisen moottorin hallinta oli mahdotonta. Lentokone alkoi vajota nopeasti 20 asteen syöksykulmassa, ja miehistö yritti nostaa nokkaa ylös. Yritykset epäonnistuivat, ja lento 981 törmäsi Ermenonvillen metsään 37 kilometriä Pariisista koilliseen noin 790 km/h nopeudella, kun lastausluukun irtoamisesta oli kulunut 77 sekuntia.
Tutkinta

Tutkinnassa todettiin, että lastausluukku oli lukittu virheellisesti ennen lähtöä. Luukku avautui ja irtosi kesken lennon, mikä se vauroitti lattiarakennetta. Se heikensi ohjausjärjestelmiä vakavasti, mikä aiheutti koneen menettämisen hallinnan.
Onnettomuuden syy oli DC-10:n suunnitteluvirhe. Lukitus ei olisi saanut olla kuormaajien harkinnan varassa. Lähes kaksi vuotta aiemmin lastausluukku oli auennut samaan tapaan kesken American Airlinesin lennon 96, mutta lentäjät olivat saaneet lentokoneen takaisin hallintaan ja laskeutumaan ilman kuolonuhreja. Järjestelmän uudelleensuunnittelun sijasta siihen vain lisättiin uusia varotoimia. Vasta lennon 981 turman jälkeen luukun lukitus suunniteltiin kokonaan uudelleen.
Turkish Airlinesin lennon 981 onnettomuus oli kaikkien aikojen vakavin matkustajalentokone-onnettomuus Ranskassa.
Aiheesta muualla

Kuvia tai muita tiedostoja aiheesta Turkish Airlinesin lento 981 Wikimedia Commonsissa
Final Report, in English.( (Arkistoitu – Internet Archive)) – Bureau d'Enquêtes et d'Analyses pour la Sécurité de l'Aviation Civile  (englanniksi)
Final Report, in French.( (Arkistoitu – Internet Archive)) – BEA (ranskaksi)
Onnettomuuskone
Ilmakuva onnettomuuspaikalta.
Los Angeles Convention Center

Los Angeles Convention Centerin liiteosan, South Hallin sisäänkäynti.
Los Angeles Convention Center (LACC) on Los Angelesin keskustan lounaisosassa sijaitseva kongressikeskus. LACC:ssä järjestetään vuosittaisia tapahtumia, joihin kuuluu esimerkiksi Greater Los Angeles Auto Show ja Anime Expo. Rakennus on tunnettu kaikista parhaiten videopelifanien keskuudessa Electronic Entertainment Expo (E3)-messuista. LACC:n uusimpia tapahtumia ovat Primetime Emmy-gaala, Governor's Ball, Microsoft WPC ja Abilities Expo.
Historia

Arkkitehti Charles Luckmanin suunnittelema kongressikeskus avattiin vuonna 1971 ja sitä on laajennettu vuosina 1993 ja 1997. Se rakennettiin alun perin suorakulmaiseksi rakennukseksi Pico Boulevardin ja 11th Streetin (nykyään Chick Hearn Ct.) väliin Figueroa Streetille. Keskuksen koillisosa purettiin vuonna 1997, jotta saatiin tilaa Staples Centerille. Kongressikeskuksen vihreästä lasista sekä valkoisia teräsrakenteista koostuvat teräsrakenteet suunnitteli arkkitehti James Ingo Freed.
Kongressikeskuksen edessä sijaitseva alue tunnetaan Gilbert Lindsay Plazana, joka nimettiin viimeisimmän kunnanvaltuuston mukaan, joka edusti Los Angelesin keskustan aluetta monia vuosia. 10 jalkaa (3 metriä) korkea, "The Emperor of the Great 9th Districtiä" kunnioittava monumentti paljastettiin vuonna 1995. Samoin Figueroa Streetin ja kongressikesuksen välinen asema on nimetty kunnanvaltuusto Lindsayn mukaan.
1. maaliskuuta 1983 tornado aiheutti vahinkoja katolle sekä ylemmän tason paneeleille. Rakennus korjattiin ja kongressikeskuksen uudet tekstausmerkit asennettiin 3 miljoonan dollarin kokonaiskustannuksilla.
Vuodesta 2005 lähtien kongressikeskus on järjestänyt MusiCares Person of the Year-kunnianosoituksen kaksi yötä ennen Grammy-palkintogaalaa. Se isännöi myös Grammy palkintogaalan pre-televisiointia (ennen Staples Centerin tärkeintä televisiointia) aina vuoteen 2013 asti, jolloin pre-televisiointi siirtyi Nokia Theatreen.
Aiheesta muualla

Kuvia tai muita tiedostoja aiheesta Los Angeles Convention Center Wikimedia Commonsissa
Los Angeles Dodgers

| Los Angeles Dodgers |
| --- | --- |

Perustettu:  1883
Entiset nimet:  Brooklyn Dodgers (1913,1932–1957) Brooklyn Robins (1914–1931) Brooklyn Superbas (1899–1910) Brooklyn Trolley Dodgers (1911–1912) Brooklyn Bridegrooms (1888-1890,1896-1898) Brooklyn Grooms (1891–1895) Brooklyn Grays (1883,1885–1887) Brooklyn Atlantics (1884)
Kotiareena:  Dodger Stadium
Kapasiteetti:  57 099
Paikkakunta:  Los Angeles
Värit:           
Lajit:  baseball
Omistajat:  Guggenheim Partners
Mestaruudet:   World Series:  1955, 1959, 1963, 1965, 1981, 1988, 2020  National League:  1890, 1899, 1900, 1916, 1920, 1941, 1947, 1949, 1952, 1953, 1955, 1956, 1959, 1963, 1965, 1966, 1974, 1977, 1978, 1981, 1988, 2017, 2018, 2020  American Association:  1889 
Los Angeles Dodgers on vuonna 1883 perustettu kalifornialainen baseballseura, joka pelaa kotiottelunsa Dodger Stadiumilla Los Angelesissa. Se kuuluu Major League Baseballin National Leaguen läntiseen divisioonaan. Seura perustettiin alun perin Brooklynissa, New Yorkissa nimellä Brooklyn Atlantics, joka oli ollut kaupungissa 1855–1875 toimineen joukkueen nimi. Tämän jälkeen se tunnettiin useilla lempinimillä ennen kuin nimi Dodgers vakiintui vuonna 1932.
Seuran omistaja on Guggenheim Baseball Management. Los Angeles Dodgers oli vuonna 2023 Forbesin listauksessa maailman 25. arvokkain urheiluseura 4,8 miljardin dollarin arvolla.
Historia

Dodgers oli ensimmäinen kahdesta joukkueesta, joka on onnistunut voittamaan kahden eri Major Leaguen mestaruuden peräkkäisillä kausilla. Tämä tapahtui 1889–1890 (American Association ja National League). Samaan on pystynyt vain Boston Reds 1890–1891 (Players League ja American Association).
Vuonna 1916 joukkue, jonka silloinen nimi oli Brooklyn Robins, voitti National Leaguen ja selviytyi World Series -loppuotteluun. Se hävisi finaalin kuitenkin Boston Red Soxille otteluvoitoin 1–4. Joukkue voitti National Leaguen myös 1920, mutta Cleveland Indians oli World Series -loppuottelussa vahvempi voitoin 5–2.
Joukkue muutti Los Angelesiin vuonna 1958, ja pelasi ensimmäiset neljä kauttaan Los Angeles Memorial Coliseumilla ennen kuin siirtyi nykyiselle kotikentälleen.
Dodgers voitti World Seriesin ensimmäisen kerran vuonna 1955 pitkäaikaista kilpailijaansa New York Yankeesiä vastaan. Sittemmin seura on voittanut mestaruuden vuosina 1959, 1963, 1965, 1981, 1988 ja 2020.
Aiheesta muualla

Wikimedia Commonsissa on kuvia tai muita tiedostoja aiheesta .
Los Angeles Dodgersin viralliset sivut (Arkistoitu – Internet Archive)
Lyklingin kirkko

| Lyklingin kirkko Lykling kyrkje |
| --- | --- |

Sijainti:  Bømlo, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1912
Suunnittelija:  Ole Halvorsen
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lyklingin kirkko (norj. Lykling kyrkje) on Bømlon kunnassa Vestlandin läänissä Norjassa sijaitseva puinen pitkäkirkko vuodelta 1912.
Aiheesta muualla

Kuvia tai muita tiedostoja aiheesta Lyklingin kirkko Wikimedia Commonsissa
MDC Guaynabo

Kuva vankilasta.
Metropolitan Detention Center, Guaynabo (lyh. MDC Guaynabo) on Yhdysvaltain liittovaltion hallinnon tutkintavankila mies- ja naisvangeille Guaynabossa Puerto Ricolla. Yhdysvaltain oikeusministeriön alainen vankeinhoitolaitos ylläpitää vankilaa.
Aiheesta muualla

Kuvia tai muita tiedostoja aiheesta MDC Guaynabo Wikimedia Commonsissa
Luntan Kaapo

Luntan Kaapo (oik. Gabriel Mikonpoika Luntta, 1800 – 13. elokuuta 1824) oli suomalainen sotilas ja murhamies. Hän oli yksi viimeisistä Suomessa kuolemanrangaistuksen saaneista ja teloitetuista.
Loimaan pitäjästä kotoisin ollut Luntta kuului sotilasperheeseen, hänen isänsä sekä molemmat isoisänsä olivat myös olleet sotamiehiä. Luntta tuomittiin murhasta kuolemanrangaistukseen vuonna 1824. Hänet teloitettiin 24-vuotiaana nykyisen Oripään kunnan keskustaajaman tuntumassa sijainneella mestauspaikalla. Kaksi vuotta Luntan teloituksen jälkeen keisari Nikolai I lopetti kuolemantuomioiden täytäntöönpanon ja muutti ne karkotuksiksi Siperiaan. Viimeinen rauhanajan kuolemantuomio Suomessa pantiin täytäntöön vuonna 1825.
Topi Rönni

| Topi Rönni |
| --- | --- |
 Topi Rönni nuorten talviolympialaisissa 2020.
Henkilötiedot
Syntynyt: 5. toukokuuta 2004 (ikä 20) Hausjärvi, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  82 kg
Seura
Seura:  HK Dukla Michalovce
Sarja:  Extraliga
Pelaajaura
Pääsarjaura:  2021–
Aik. seurat:  HPK (SML)   Tappara (SML)
NHL-varaus:  59. varaus, 2022 Calgary Flames
Topi Rönni (s. 5. toukokuuta 2004 Hausjärvi) on suomalainen jääkiekkoilija, joka pelaa Slovakian Extraligan HK Dukla Michalovcessa. Hän on pelipaikaltaan keskushyökkääjä.
Ura > Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Pronssia | Saksa 2022 | jääkiekko |  |
Rönni pelasi alle 20-vuotiaiden MM-kilpailuissa vuonna 2023 sekä alle 18-vuotiaiden MM-kilpailuissa vuonna 2022, jolloin hän voitti pronssia. Rönni valittiin myös Suomen MM-kisaehdokkaaksi vuoden 2021 turnaukseen, mutta hän kuitenkin putosi lopullisesta kisajoukkueesta.
Rönni pelasi myös alle 18-vuotiaiden Hlinka Gretzky Cupissa vuonna 2021, jolloin hän jakoi tehoilla 3+3=6 Suomen sisäisen pistepörssin voiton Joakim Kemellin, Jani Nymanin ja Kasper Kulonummen kanssa. Rönni edusti alle 18-vuotiaiden maajoukkuetta myös Euroopan nuorten olympiafestivaaleilla vuonna 2021, jolloin hän voitti kultaa. Rönni voitti Suomen sisäisen syöttöpörssin neljällä syöttöpisteellään.
Rönni edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020, jolloin hän voitti koko turnauksen jäähypörssin 41 minuutillaan. Rönni on kuulunut myös alle 16-vuotiaiden maajoukkueen kapteenistoon. Yhteensä hän on pelannut 13 nuorten ja 36 poikien maaottelua.
Rönni voitti Pohjola-leirin taitokilpailun vuonna 2019.
Pelityyli

EP Rinksiden suomenkielisten sivujen päätoimittaja Lassi Alasen mukaan Rönni on monipuolinen sentteri, joka on varsin vastuullinen kiekottomana, tiputtaen syvälle auttamaan puolustajiaan omalla alueella. Alasen mukaan hän on käyttökelpoinen alivoimalla ja 187-senttisenä keskushyökkääjänä hän pystyy pelaamaan varsin fyysisesti ja irrottamaan tällä tavoin vastustajia kiekosta. Alasen mukaan Rönnin hyökkäyspelaamisen keskiössä ovat fiksu sijoittuminen ja hyvä pelisilmä syötöille. Alasen mukaan hänellä on myös kiekollista taitoa ja hän on luistelijana kohtalainen, mutta ei kuitenkaan juuri erotu luistelullaan ikäluokastaan.
Muuta

Rönni harrasti lapsena myös yleisurheilua Pälkäneen Luja-Lukossa sekä Tampereen Pyrinnössä, jossa hän on voittanut kiekonheiton 14-vuotiaiden SM-hopeaa. Rönnin ykköslaji yleisurheilussa oli pitkään korkeushyppy, mutta hän joutui jättämään lopulta hyppy- ja juoksulajit kokonaan säären rasitusmurtuman takia. Rönni harrasti myös koripalloa Pälkäneen Luja-Lukossa. Hän on saanut lajissa kutsun myös Suomen juniorimaajoukkueeseen, mutta myös koripallon Rönni joutui lopettamaan rasitusmurtumien vuoksi.
Rönnin isä Heikki on myös harrastanut jääkiekkoa ja hän toimi mm. Tapparan C-nuorten joukkueenjohtajana Topin pelatessa siellä kaudella 2018–2019. Heikki on myös ajanut kilpaa rallia. Myös Topi on ajanut ralliautoa jää- ja peltoradoilla.
Muuta > Raiskaussyyte

Rönniä vastaan nostettiin raiskaussyyte Helsingin käräjäoikeudessa syksyllä 2023. Hän oli pois Tapparan toiminnasta lokakuun puolivälistä aina 5. marraskuuta saakka. Oikeuskäsittely alkoi maaliskuussa 2024 ja 12. maaliskuuta Helsingin käräjäoikeus tuomitsi Rönnin yhden vuoden ehdolliseen vankeuteen nuorena henkilönä tehdystä raiskauksesta. Tuomio on lainvoimainen.
Aiheesta muualla

Kuvia tai muita tiedostoja aiheesta Topi Rönni Wikimedia Commonsissa
Lykken hallitus

Pääministeri Ivar Lykke
Hallituksen yhteiskuva vuodelta 1926.
Lykken hallitus oli Norjan hallitus 5. maaliskuuta 1926 – 28. tammikuuta 1928. Se oli Høyrestä ja Frisinnede Venstre -puolueesta koostunut vähemmistöhallitus.
Ministerit

Pääministeri
Ivar Lykke (Høyre)
Valtiovarainministeri
Fredrik Ludvig Konow (Frisinnede Venstre)
Oikeusministeri
Ingolf Elster Christensen (Høyre) 5.3.1926–26.7.1926
Knud Øyen (Høyre) 26.7.1926–28.1.1928
Maatalousministeri
Ole Bærøe (Høyre)
Kirkko- ja opetusministeri
Wilhelm Christian Magelssen (Høyre) 5.3.1926–25.12.1927
Ole Bærøe (Høyre) 25.12.1927–28.1.1928
Puolustusministeri
Karl Wilhelm Wefring (Frisinnede Venstre) 5.3.1926–26.7.1926
Ingolf Elster Christensen (Høyre) 26.7.1926–28.1.1928
Sosiaaliministeri
Peter Andreas Morell (Høyre)
Kauppaministeri
Charles Robertson (Høyre)
Työministeri
Anders Venger (Høyre) 5.3.1926–26.7.1926
Worm Hirsch Darre-Jenssen (Høyre) 26.7.1926–28.1.1928
Tracedawn

| Tracedawn |
| --- | --- |
 Tracedawn esiintymässä Tuskassa vuonna 2008.
Tiedot
Toiminnassa:  2005–
Tyylilaji:  melodinen death metal
Kotipaikka:   Suomi
Laulukieli:  englanti
Jäsenet:  Niko Kalliojärvi, laulu   Tuomas Yli-Jaskari, kitara, laulu   Roni Seppänen, kitara   Perttu Kurttila, rummut   Jonne Lindqvist, basso   Vili Itäpelto, kosketinsoittimet  
Entiset jäsenet:  Antti Lappalainen, laulu   Jeremy Qvick, kitara (2005-2009)  Henkka Vahtere, basso (2005-2007)  Pekko Heikkilä, basso (2008-2012)  Valtteri Turunen, laulu (2005) 
Levy-yhtiö:  Redhouse FMP, 2007–  
Aiheesta muualla
www.tracedawn.com
Infobox OKNimi-testi OK: 
Tracedawn on suomalainen metalliyhtye. Kitaristi Tuomas Yli-Jaskari perusti yhtyeen vuonna 2005 nimellä Moravia. Yhtyeen ensimmäinen äänite ”Path Of Reality” -demo äänitettiin Kauniaisissa Studio Redhousen tiloissa ja se keräsi runsaasti huomiota niin underground-piireissä kuin myös arvostettujen muusikoiden keskuudessa.[lähde? ] Hylättyään joitakin levy-yhtiöiltä saamiaan tarjouksia Tracedawn ja heidän taustajoukkonsa päättivät perustaa oman levymerkin. Nimi muutettiin Tracedawniksi ensimmäisen albumin nauhoitusten yhteydessä
Historia

Yhtyeen ensimmäinen albumi Tracedawn julkaistiin alkuvuodesta 2008 (Äänitys: Nino Laurenne, Miksaus: Mikko Karmila, Masterointi: Mika Jussila). Kesäkuussa Tracedawn solmi jakelusopimuksen saksalaisen levy-yhtiön Drakkarin kanssa, joka vastaa Euroopan jakelusta ja markkinoinnista.
30. kesäkuuta 2008 Yhtyeen nettisivuille tuli tieto, että Henkka Vahtere on eronnut/erotettu Tracedawnista. Yhtye kertoi sivuillaan, että he eivät eronneet huonoissa väleissä ja he toivottavat Vahtereelle onnea ja menestystä.
30. tammikuuta 2009 Tracedawn aloitti toisen täyspitkän studioalbuminsa rumpuäänitykset Seawolf studiolla, josta jatkoivat Studio Redhouselle muiden instrumenttien äänitysten merkeissä. Tuottajana toimii Stone- ja Suburban Tribe -yhtyeistä tuttu Janne Joutsenniemi. Albumi Ego Anthem julkaistiin syyskuussa 2009. Samaan aikaan yhtyeen kitaristi Jeremy Qvick erosi bändistä ja tilalle tuli Roni Seppänen.
21. tammikuuta 2011 Yhtye tiedotti Facebookissa Tracedawnin tykkääjille viestin, jonka mukaan laulaja Antti Lappalaisen ja Tracedawnin tiet ovat eronneet ja Tracedawn etsivän uutta vokalistia.
30. joulukuuta 2011 yhtye julkaisi uuden videon tulevalta albumilta kappaleesta ”Breed Insane”. Bändin uusi laulaja on Niko Kalliojärvi, joka on tullut tunnetuksi muun muassa yhtyeistä Amoral ja Lithuria. Kalliojärvi laulaa tulevalla levyllä Lizard Duskilla kaikki örinävokaalit bändin kitaristin ja säveltäjän Tuomas Yli-Jaskarin hoitaessa puhtaat laulut.
10. marraskuuta 2012 basisti Pekko Heikkilä ilmoitti jättäneensä yhtyeen, ja tilalle saatiin Jonne Lindqvist.
Toukokuun 5. päivä 2013 yhtye ilmoitti virallisella Facebook-sivullaan, että laulaja Niko Kalliojärvi ei ole enää osana yhtyettä, ja tilalle saapui yhtyeen aikaisempi laulaja Antti Lappalainen.
Diskografia > Studioalbumit

Tracedawn (2008,  Redhouse FMP)
Ego Anthem (2009,  Redhouse FMP)
Lizard Dusk (2012)
Diskografia > Studioalbumit > Singlet

In Your Name (2009)
Kiertueet

European tour with Stratovarius 2010
European tour with Ensiferum 2009
MDFMK

| MDFMK> Tiedot |
| --- | --- |
Toiminnassa:  1999–2001
Tyylilaji:  industrial rock
Kotipaikka:  Saksa
Jäsenet:  Sascha Konietzko   Tim Skold   Lucia Cifarelli  
Levy-yhtiö:  Universal Records  
Aiheesta muualla
Kotisivut
Infobox OKNimi-testi OK: 
MDFMK oli industrial rock -yhtye, jonka perustivat entiset KMFDM-jäsenet Sascha Konietzko ja Tim Skold vuonna 1999. Myöhemmin Drill-yhtyeen Lucia Cifarelli liittyi ryhmään.
KMFDM hajosi erimielisyyksien takia vuonna 1999, mutta Sascha Konietzko ja Skold jatkoivat musiikin tuottamista nimellä MDFMK.
MDFMK-nimisen albumin yhtye julkaisi 28. maaliskuuta 2000. "Missing Time" -kappaletta käytettiin animaatioelokuvassa Heavy Metal 2000 ja sen soundtrackissä.
Vuonna 2000 yhtyeen Yhdysvaltojen ja Kanadan kiertueella ryhmään kuului myös Zyclor-niminen suuri robottikitaristi.
Vuonna 2003 Konietzko kertoi MK Magazinen haastattelussa heidän nauhoittaneen tarpeeksi materiaalia toista ("MDFMK #2") albumia varten, mutta tällä hetkelleä Universal Records omistaa niiden oikeudet.
Aiheesta muualla

Virallinen sivusto (englanniksi)
MDFMK AllMusicissa (englanniksi)
MDFMK BillBoardissa (englanniksi)
Lunttila

Lunttila on yksi nykyisen Forssan kaupungin alueella sijainneista, aiemmin  Tammelan pitäjään kuuluneista historiallisista kylistä. Lunttilan kylä on ollut olemassa ainakin jo vuonna 1556, jolloin se mainitaan veroluettelossa.
Nykyään Lunttila on osa Kuuston kaupunginosaa ja samannimistä tilastoaluetta. Lunttila sijaitsee Kuuston ja koko Forssan itäosassa lähellä Tammelan kunnan rajaa. Lunttilan eteläpuolitse kulkee yhdystie 2821 matkallaan Forssan keskustasta kohti Tammelan kirkonkylää.
MD5

MD5 on niin kutsuttu message-digest -algoritmi, jota käytetään muun muassa kryptografiassa. MD5 on yksi monista Ronald Rivestin kehittämistä tiivistealgoritmeista ja se perustuu aikaisempaan MD4-algoritmiin, jonka analyysit osoittivat mahdollisesti turvattomaksi. 
MD5-algoritmi tuottaa tuloksenaan 128-bittisen tiivisteen, joka tyypillisesti esitetään 32-merkkisenä heksakoodatussa muodossa. Esimerkiksi merkkijonon The quick brown fox jumped over the lazy dogs MD5-tiiviste on 8c1788205b6abffb0c6a4a1f4b10395a. Algoritmin referenssitoteutus on esitetty IETF:n standardissa RFC 1321.
Mahdollinen hyökkäystapa on kuvattu dokumentissa RFC 6151 ja MD5 ei enää sovellu korkeampaa tietoturvaa vaativiin sovelluksiin vaan niissä on käytettävä esimerkiksi SHA-tiivisteitä.
Ensimmäinen artikkeli, joka esitteli MD5-törmäyksiä julkaistiin vuonna 2004. Sen jälkeen menetelmät ovat kehittyneet: vuonna 2006 kesti noin minuutin löytää törmäys tavallisella kannettavalla tietokoneella ja vuonna 2007 väitettiin törmäyksen löytyvän kymmenessä sekunnissa. MD5-törmäyksiä on myös käytetty X.509-sertifikaatteja vastaan.
Aiheesta muualla

RFC 1321, The MD5 Message-Digest Algorithm
W3C:n suositukset MD5:stä
Simple hash calculator (Arkistoitu – Internet Archive)
Secure online md5+hmac hash calculator (Arkistoitu – Internet Archive)
Luettelo elokuvasarjan Perjantai 13. hahmoista

Perjantai 13. on yhdysvaltalainen kauhuelokuvasarja, johon kuuluu 12 slasher -elouvaa. Lisäksi elokuvasarjan pohjalta on tehty televisiosarja, romaaneja ja sarjakuvia. Sarjan päävihollinen on Jason Voorhees, joka hukkui Camp Crystal Lakella. Vuosikymmeniä myöhemmin leirin huhutaan olevan "kirottu" ja siellä tapahtuu lukuisia massamurhia. Jason esiintyy jokaisessa elokuvassa. Muita usein elokuvissa esiintyviä hahmoja ovat Jasonin kostonhimoinen äiti Pamela Voorhees, Tommy Jarvis, Alice Hardy ja Crazy Ralph.
Tämä sivu on luettelo hahmoista, jotka esiintyvät Perjantai 13. -elokuvasarjassa, sarjakuvissa tai kirjoissa. Hahmot luetellaan aakkosjärjestyksessä heidän etunimensä mukaan.
A

Abel
Alice Hardy
Alice Jane Witney
Andy
Annie Phillips
Ash Williams
B

Barry
Butch Mahan
C

Carly McDonnell
Caroline
Charles McCulloch
Chelsea
Chewie
Chris Higgins
Claudette
Clay Miller
Creighton Duke
D

Davie Falkner
Debbie
Diane Cavanaugh
Doug
E

Elias Voorhees
Enos
Ethan
Eva Watanabe
F

Freddy Krueger
Free Jefferson
G

Ginny Field
H

Halo Harlan
J

J.J. Jarrett
Jane
Jason Voorhees
Jenna
Jessica Kimble
Jim Miller
Jimmy
Joe Travers
Juan Jimenez Gonzales
Julius Gaw
K

Kate
Kelly Boone
Kelly Mills
Kristen
L

Laura Upland
London Jefferson
Lori Campbell
Lynne Bowes